Document ID: 31998D0369

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1998 για την τροποποίηση της απόφασης 97/468/ΕΚ όσον αφορά την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος αγρίων θηραμάτων [κοινοποιηθείσα υπό τον αριθμό Ε(1998) 1375] (Κείμενο που παρουσιάζει ενδιαφέρον για τον ΕΟΧ) (98/369/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, όσον αφορά τους όρους κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προελεύσεως, προϊόντα αλιείας ή ζωντανά δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 4,
Εκτιμώντας:
ότι με την απόφαση 97/468/ΕΚ της Επιτροπής (3) έχουν καταρτιστεί προσωρινοί πίνακες των εγκαταστάσεων που παράγουν κρέας αγρίων θηραμάτων 7
ότι ο Καναδάς, η Νέα Ζηλανδία, οι ΗΠΑ και η Ουρουγουάη έχουν στείλει έναν πίνακα εγκαταστάσεων που παράγουν κρέας αγρίων θηραμάτων και για το λόγο αυτό οι αρμόδιες αρχές πιστοποιούν ότι οι εγκαταστάσεις αυτές είναι σύμφωνες με τους κοινοτικούς κανόνες 7
ότι είναι επομένως δυνατόν να καταρτιστεί ένας προσωρινός πίνακας των εγκαταστάσεων που παράγουν κρέας αγρίων θηραμάτων για τον Καναδά, τη Νέα Ζηλανδία, τις ΗΠΑ και την Ουρουγουάη 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης προστίθεται στο παράρτημα της απόφασης 97/468/ΕΚ.
Άρθρο 2
Η παρούσα απόφαση εφαρμόζεται από τις 10 Μαΐου 1998.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Μαΐου 1998.

Labels: 17
5
0
3
6